CELEX: 62002TA0236
Language: sl
Date: 2011-09-14 00:00:00
Title: Zadeva T-236/02: Sodba Splošnega sodišča z dne 14. septembra 2011 – Marcuccio proti Komisiji (Vrnitev zadeve v odločanje Splošnemu sodišču po razveljavitvi — Javni uslužbenci — Uradniki — Delovno mesto v tretji državi — Prerazporeditev delovnega mesta in zaposlenega — Pravica do obrambe — Odškodninska tožba — Neomejena sodna pristojnost)

22.10.2011   
            
            
               SL
            
            
               Uradni list Evropske unije
            
            
               C 311/31
            
         Sodba Splošnega sodišča z dne 14. septembra 2011 – Marcuccio proti Komisiji
   (Zadeva T-236/02) (1)
   
   (Vrnitev zadeve v odločanje Splošnemu sodišču po razveljavitvi - Javni uslužbenci - Uradniki - Delovno mesto v tretji državi - Prerazporeditev delovnega mesta in zaposlenega - Pravica do obrambe - Odškodninska tožba - Neomejena sodna pristojnost)
   2011/C 311/51
   Jezik postopka: italijanščina
   
      Stranki
   
   
      Tožeča stranka: Luigi Marcuccio (Tricase, Italija) (zastopnik: L. Garofalo, odvetnik)
   
      Tožena stranka: Evropska komisija (zastopniki: J. Currall in C. Berardis-Kayser, zastopnika, skupaj z A. Dal Ferrom, odvetnikom)
   
      Predmet
   
   Na eni strani predlog za razglasitev ničnosti odločbe Komisije z dne 18. marca 2002, na podlagi katere je bila tožeča stranka iz generalnega direktorata „Razvoj“, delegacija Komisije v Luandi (Angola), prerazporejen v isti generalni direktorat v Bruslju, vsakega predhodnega, povezanega in/ali posledičnega akta, zlasti tistega, ki se nanaša na morebitno zaposlitev drugega uradnika na njenem delovnem mestu, sporočil Komisije z dne 13. in 14. novembra 2001 in mnenja ali mnenj odbora direktorata za zunanjo službo, in na drugi strani predlog za dodelitev odškodnine, vezane na njene dolžnosti v Angoli in odškodnine za povračilo utrpele škode.
   
      Izrek
   
   
               1.
            
            
               Odločbo Evropske komisije z dne 18. marca 2002, na podlagi katere je bil Luigi Marcuccio iz generalnega direktorata „Razvoj“, delegacija Komisije v Luandi (Angola), prerazporejen v isti generalni direktorat v Bruslju, se razglasi za nično.
            
         
               2.
            
            
               V preostalem se tožba zavrne.
            
         
               3.
            
            
               Komisija nosi lastne stroške in stroške L. Marcuccia.
            
         
      (1)  UL C 233, 28.9.2002.